नया लेखक भयानक गुस्से में उबल रहा था। जैसा कि शुरू में कहा जा चुका है, कि उस दिन अगर सचमुच उसे लेखक, प्रकाशक, समीक्षक और गलत-सलत समीक्षा छापने वाला संपादक भी मिल जाता, तो वह उन सबको गोलियों से उड़ा देता। लेकिन लेखक गाँधीगीरी वाला था। शाकाहारी किस्म का जीव। उसने ऐसा नहीं किया। मगर नासपीटे गुस्से का क्या करता। आखिरकार उसने रास्ता निकाल ही लिया। उसने अपनी खिलौना रिवाल्वर निकाली और एक-एक करके चार हवाई फायर कर दिए: